“Lansio YnNi Teg” - Ynni Cymunedol Cymru
“Lansio YnNi Teg”
Bydd tyrbin gwynt newydd yn clocio’r kWhs gwyrdd i fyny yn Sir Gaerfyrddin yn fuan, diolch i Ynni Cymunedol Cymru (YCC). Am y 6 mis diwethaf, mae YCC wedi bod yn gweithio’n galed y tu ôl i’r llenni i achub prosiect tyrbin gwynt oedd yn edrych yn debygol o fethu fel canlyniad i dorriadau Llywodraeth Westminster i’r gefnogaeth i ynni adnewyddadwy drwy’r Tariff Cyflenwi Trydan (TCT).
Roedd y safle, yng Ngorllewin Sir Gaerfyrddin, i fod i gael ei adeiladu y llynedd gan ddatblygwr masnachol, ond oherwydd newidiadau’r Llywodraeth, mae’r terfynau amser wedi golygu na ellid cwblhau y tyrbin mewn amser i allu hawlio’r TCT. Er hynny, mae hawl gan gynlluniau cymunedol i chwe mis ychwanegol cyn i’r achrediad ddod i ben, oedd yn golygu os byddai YCC yn cymryd y prosiect drosodd, y gallent wneud iddo weithio yn ariannol cyn belled a’i fod yn cael ei adeiladu’n llawn ac yn allforio trydan i’r Grid Cenedlaethol cyn Awst 7fed, 2017.
Yn dilyn rhai misoedd o drafodaethau cyfreithiol, ariannol a masnachol cymhleth, dechreuodd y gwaith adeiladu ym mis Mai, ac mae ar amser i fod yn cynhyrchu yn gyfforddus cyn dyddiad cau y TCT yn Awst. Rydym yn ddiolchgar iawn am y cymorth sylweddol gan Lywodraeth Cymru (drwy Cyllid Cymru) yn ystod y cyfnod hwn am ddarparu benthyciadau pontio ar gyfer yr adeiladu, gan gyflenwr y tyrbin, EWT, am eu hyblygrwydd a’u cymorth gyda’r cyllid, a gan yr Energy Saving Trust am gymorth ariannol ychwanegol.
Mae’r tyrbin yn beiriant 900kW EWT, fydd wedi ei leoli ger Meidrim. Rhagwelir bydd yn cynhyrchu oddeutu 2100MWh y flwyddyn, digon i bweru 650 o gartrefi.
Mae YCC yn sefydlu cymdeithas budd gymunedol, i gael ei galw yn YnNi Teg Cyf (Fair Energy Ltd) fydd yn eiddo ar ac yn gweithredu y tyrbin. Yn dilyn y comisiynu, bydd YnNi Teg yn darparu cyfleoedd i bobl ddod yn ran-berchnogion yn y prosiect drwy fuddsoddi mewn cyfranddaliadau i ailgyllido y benthyciadau gan Cyllid Cymru ac EWT. Bydd £1.8M yn cael ei godi drwy gyfranddaliadau, ac fe fydd YnNi Teg yn gallu cynnig enillion o tua 5%. Bydd rhan o’r incwm yn cael ei ddefnyddio i greu cronfa gymunedol leol o amgylch safle’r tyrbin, a bydd rhan i helpu i ariannu YCC i barhau i gefnogi grwpiau ynni lleol ledled Cymru i’r dyfodol.
Mae YnNi Teg yn cael ei sefydlu gyda’r bwriad o ychwanegu prosiectau ynni eraill i’r Gymdeithas dros amser, gyda’r tyrbin hwn y prosiect cyffrous cyntaf.
Gwyliwch allan am ddiweddariadau pellach yng nghylchlythyrau YCC.
Gyflwr y Sector
Lansio YnNi Teg
Mae Community Energy England a Ynni Cymunedol Cymru yn ymchwilio …